Monographie du musée El Moudjahid de Tizi-Ouzou
Date2015
Author
ALIOUANE, FATIHA
SI TAYEB, MASSISSILIA
MetadataShow full item record
Abstract
Axeddim-agi ɣef wayen yeɛnan amuzruy d tusna n tmetti sumata, di tezrawt nneɣ newwi-d awal ɣef usalay d wazal yesɛa di tmetti deg unadi akked ujmaɛ n wayen id yemmalen iseddagen n tnekkit, akked latar n wayen yezrin. Asentel n uxeddim d « Taynirawt n usalay amemnad n umjahed n Tizi wezzu », yessefk ad nesbeggen deg-s azal yesɛa usalay di tmetti akked d temlilt ines deg uselmed n umezruy. Asalay yettnadi u yejamaɛ ayen yellan d amezruy akken ad yemmel i tmetti iseddagen d ara tt-yeǧǧen ad teɛqel izri ines. Asalay n umezruy yesɛa tuɣdaṭ n lemḥarba ɣef wayen yellan d tigemmi, yesselmad uyessezray amezruy. Leqdic-agi yebḍa d iḥricen : 1) Aḥric amnzu : Tarayt n uxeddim : Deg uḥric-agi neɛreḍ ad nemmel tarrayin nettbeɛ i waken ad tettwaxdem tezrawt-agi akken iwata. Di tazwara s uxeddim-agi ad yettwafhem wazal yesɛa usalay d tmussni akk id yettawi iwumdan ɣef umezruy. Allalen ara nesseqdec ad ɣ-welhen akken ad nesenked asalay-agi d wayen yesɛa d iḥricen, ayen id as-d yezzin, akked i wacu i yqeddec, d wacu d lfayda i yesɛa i umdan akked umezruy. Nefren asentel-agi acku ixus unadi di taɣult-agi, di temsal i ycedden ɣer umezruy ladɣa amezruy yeɛnan Tamurt nneɣ, d leqdic, ɣef tsudayettḥaraben ɣef umezruy. Di tazwara yessefk, ad nelli deg unar akken ad nessiweḍ, ad nani u anefren ayen ilaqen akken anexdem axeddim igerzen, u ad nawi akk tilɣa ad ɣ-yallen di leqdic-nneɣ, imi kullec atan deg unar. Akken ad naweḍ s iswi nneɣ, nesexdem umuɣ n tuttriwin I nefka i wid id yettruḥun ɣer usalay kul yiwen d acu it id yettawin.s tririyen nsen ad nesewwiḍ ad nexdem tasleḍṭ nneɣ, akked d tezrawt si tama n wid id ileḥhun ad zren, anwaten? i wacu? Amek? Akken ad neṭṭef ad neṭṭef tigwiwin n yemjuhad , d isestanen nexdem ilaq ukalas akken anessewwiḍ ad negzu imeslayen nsen. Neseqdec daɣen, tugniwin, ɛawnen-t aɣ aṭas , deg uglam, ayen id ad nenna, ad d-nernu tama-s tugna iwaken ad yaweḍ yizen id neqseḍ. Ma d isestanen, nesexdem, usriden, d arusriden, ɣer leḥsab n tegnit n yimiren, d lmestufat n yimsestanen. Leqdic-agi nneɣ weḥwaǧ leqraya n tektabin, imi ilaq ad nawi tikta seg-sent, u anetbeɛ tarrayin I sqedcen wid I yezwaren ɣer taɣult-agi, deɣen akken ad neṭṭef imedyaten seg-sen-t. Di tagara, nesexdem tasleḍt akken ad nefk igemmaḍ n unadi, nessaweḍ ɣef ldemma n tesleḍṭ ad nerr ɣef tuttriwin yellan, u ad nesefsi timukrisin s way-s yebna uxeddim. Aḥric wis sin: D ayen yeɛnan aglam akked usenked n tsuddut n usalay, d asideg arakal , d yiḥricen ines ama si berra ama si daxel, d wayen akk id as- d yezzin. Asalay aqdim : Tamuɣli tamenzut ɣer usalay-agi si berra ad d-yemmel tasegda ines tazamalt i yebɣan ad tinni atas n tɣwsiwin, tin yexdem yiwen n umesdag aqbayli, id yehreg si tsegda tapakistanit taqburt, lebni ines akk akked d tɣessa ines, cudden-t ɣer tegrawla n 1954, ula d tirkabin ines llan-t 54, s wasseɣ ɣer uzemz ntegrawla , ula d isebdaden-nni sersen uqebel tirkabin, d tugniwin n wid i wumi id teǧǧa tegrawla latar si lbatel n urmi, sɛeddan laz akked ddel d temḥeqranit. Mi ara nɛeddi i terkabin, ad iban yiwen n ugnir deg way deg llan-t tugniwin n yimjuhad, tazeqqa n tzallit yelan zik d tadbelt,akked d tzeqqa n temzikniyen, ssexdamen-tt zik uqebbel teɣleq i wziken n tɣawsiwin akked d tugniwin d waraten yeɛnan tagrawla,ay agi- akk yettakd aended n lgira n llzeyer mgal fransa. Tugna n tidet id yettkanen lgira d tin n tmeqbert-nni n yemjuhad yesɛan 1200 n yizekwan yebnan amzun akken d izmawen yeqqimen,anamek n way-agi d tabɣest akked d tissas i sɛan yemjuhad iḥurben ɣef tmurt. Arnu ɣer-s asebdad ameqran yebnan amzun d lfinga yesɛan aṭas n unamek di lweqt n tesherest tafransist.........
kab_Latn ron_Latn eng_Latn zsm_Latn kab_Latn eng_Latn shn_Mymr kab_Latn